|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 28.novembrī** |  **Nr. GND/2024/699** |
|  |  **(protokols Nr.21; 13.p.)** |

**Par Gulbenes novada pašvaldības domes 2022.gada 24.novembra lēmuma Nr. GND/2022/1175 “Par nekustamā īpašuma Lizuma pagastā ar nosaukumu “Pagrabkalna lauki” atsavināšanu” (protokols Nr. 23; 108.p.) atcelšanu**

Saskaņā ar Gulbenes novada pašvaldības domes 2022.gada 24.novembra lēmumu Nr. GND/2022/1175 “Par nekustamā īpašuma Lizuma pagastā ar nosaukumu “Pagrabkalna lauki” atsavināšanu” (protokols Nr. 23; 108.p.) (turpmāk – Lēmums) nolemts nodot atsavināšanai atklātā mutiskā izsolē ar augšupejošu soli nekustamo īpašumu Lizuma pagastā ar nosaukumu “Pagrabkalna lauki”, kadastra numurs 5072 006 0624, kas sastāv no divām zemes vienībām ar kadastra apzīmējumu 50720060240 ar platību 10,55 ha un ar kadastra apzīmējumu 50720060553 ar platību 1,1009 ha (turpmāk – Nekustamais īpašums).

Gulbenes novada pašvaldības īpašuma tiesības uz Nekustamo īpašumu 2022.gada 30.decembrī ar Vidzemes rajona tiesas lēmumu ir reģistrētas Lizuma pagasta zemesgrāmatas nodalījumā Nr. 100000642304.

Par zemes vienību ar kadastra apzīmējumu 50720060553 izgatavotajā situācijas plānā ir redzams, ka uz šīs zemes vienības atrodas artēziskais urbums, attīrīšanas iekārtas un tvertne (turpmāk – Objekti), kas nav Gulbenes novada pašvaldības bilancē. Nekustamā īpašuma valsts kadastra informācijas sistēmā (turpmāk – Kadastrs) nav datu par to, kam šie Objekti pieder, taču pašvaldības rīcībā ir informācija par to, ka šīs zemes vienības nomnieku rīcībā ir dokumenti par iepriekš minēto Objektu piekritību. Par šo zemes vienību noslēgtais nomas līgums ir spēkā līdz 2027.gada 31.augustam.

Par zemes vienību ar kadastra apzīmējumu 50720060240 ar platību 10,55 ha pašreiz nav spēkā esošu nomas līgumu, jo saskaņā ar Lēmumu tika nolemts to nodot atsavināšanai.

Ievērojot minēto, Lēmuma īstenošanai nepieciešams atrisināt jautājumu par Objektu piekritību. Pašreiz nav iespējams precīzi noteikt laika posmu, kurā tiks atrisināts jautājums par Objektu piekritību un tiktu aktualizēta informācija Kadastrā.

Pašvaldību likuma 10.panta pirmās daļas 16.punktā noteikts, ka dome ir tiesīga izlemt ikvienu pašvaldības kompetences jautājumu un tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu; savukārt šā likuma 10.panta pirmās daļas 21.punktā noteikts, ka dome ir tiesīga izlemt ikvienu pašvaldības kompetences jautājumu.

Publiskas personas mantas atsavināšanas likuma 3.panta pirmās daļas 1.punktā noteikts, ka publiskas personas nekustamo un kustamo mantu var atsavināt, pārdodot izsolē, tai skaitā izsolē ar pretendentu atlasi. Minētā panta otrā daļa citstarp nosaka, ka publisku personu mantas atsavināšanas pamatveids ir mantas pārdošana izsolē.

Saskaņā ar Publiskas personas finanšu līdzekļu un mantas izšķērdēšanas novēršanas likuma 3.panta 2.punktu, kas nosaka, ka publiska persona, kā arī kapitālsabiedrība rīkojas ar finanšu līdzekļiem un mantu lietderīgi, tas ir manta atsavināma un nododama īpašumā vai lietošanā citai personai par iespējami augstāku cenu.

Ievērojot minēto, pamatojoties uz Pašvaldību likuma 10.panta pirmās daļas 16.punktu un 21.punktu, Publiskas personas mantas atsavināšanas likuma 3.panta pirmās daļas 1.punktu, Publiskas personas finanšu līdzekļu un mantas izšķērdēšanas novēršanas likuma 3.panta 2.punktu, ņemot vērā Attīstības un tautsaimniecības komitejas un Finanšu komitejas ieteikumu, atklāti balsojot: ar 13 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Mazūrs), "Pret" – nav, "Atturas" – nav, "Nepiedalās" – 1 (Normunds Audzišs),, Gulbenes novada pašvaldības dome NOLEMJ:

1. ATCELT Gulbenes novada pašvaldības domes 2022.gada 24.novembra lēmumu Nr. GND/2022/1175 “Par nekustamā īpašuma Lizuma pagastā ar nosaukumu “Pagrabkalna lauki” atsavināšanu” (protokols Nr. 23; 108.p.).
2. Lēmums stājas spēkā ar tā pieņemšanas brīdi.

Gulbenes novada pašvaldības domes priekšsēdētājs A.Caunītis